ΓΡΑΠΤΗ ΕΡΩΤΗΣΗ E-2733/01

υποβολή: Sebastiano Musumeci (UEN) προς την Επιτροπή

(5 Οκτωβρίου 2001)

Θέμα: Κατάσχεση αλιευτικού σκάφους στα Στενά της Σικελίας

Δεδομένου ότι από πολλών ετών τα σικελικά αλιευτικά αποτελούν αντικείμενο αδικαιολόγητων κατασχέσεων από τις αρχές της Τυνησίας στα διεθνή ύδατα των Στενών της Σικελίας κατά παράβαση των θεμελιωδών αρχών του διεθνούς ναυτικού δικαίου· Έχονταςπόψη ότι την περασμένη εβδομάδα ένα ακόμη αλιευτικό της Mazara del Vallo, του σημαντικότερου ιταλικού λιμανιού, κατασχέθηκε από τις προαναφερθείσες βορειοαφρικανικές αρχές·

Λαμβάνονταςπόψη ότι η κατάσχεση συνεπάγεται σοβαρή οικονομική ζημία για τους σικελούς αλιείς·

1. Μπορεί να αναφέρει η Επιτροπή αν γνωρίζει τα ανωτέρω σοβαρά προβλήματα· Μπορεί να παρέμβει η Επιτροπή, ώστε να μην επαναληφθούν πλέον δυσάρεστα επεισόδια όπως αυτά·

2. Ποιους νέους κανόνες σκοπεύει να καθιερώσει η Επιτροπή σχετικά με την αλιεία στη μεσογειακή λεκάνη και ειδικότερα σχετικά με τα προβλήματα για την αλιεία στα Στενά της Σικελίας, το σημαντικότερο από τα οποία είναι η διεθνής εταιρική σχέση με τις όμορες χώρες·

Απάντηση του κ. Fischler εξ ονόματος της Επιτροπής

(6 Νοεμβρίου 2001)

Η Επιτροπή γνωρίζει τα περιστατικά τα οποία αντιμετωπίζουν τα αλιευτικά σκάφη της Σικελίας που πλέουν στα διεθνή ύδατα του στενού της Σικελίας εδώ και πολλά έτη.

Τα όρια των δυνατοτήτων παρέμβασης της Επιτροπής στο είδος αυτό περιστατικών αποτέλεσαν αντικείμενο πρόσφατης ανάλυσης τωνπηρεσιών της (βλ. έγγραφο εργασίας τωνπηρεσιών της Επιτροπής σχετικά με τις ευθύνες της Επιτροπής και των κρατών μελών στο πλαίσιο των αλιευτικών συμφωνιών με τρίτες χώρες(1)). Η ανάλυση αυτή διαβιβάστηκε επίσης στο Κοινοβούλιο, στο οποίο συζητήθηκε στο πλαίσιο της Επιτροπής Αλιείας). Έστω και αν η ανάλυση αυτή αφορά κατά πρώτο λόγο περιστατικά που λαμβάνουν χώρα στο πλαίσιο αλιευτικών συμφωνιών, εξετάζει επίσης το θέμα των δυνατοτήτων παρέμβασης της Επιτροπής στο πλαίσιο τέτοιου είδους περιστατικών εκτός μιας αλιευτικής συμφωνίας, όπως στην περίπτωση της Τυνησίας. Σχετικά με το θέμα αυτό, το προαναφερόμενο έγγραφο εργασίας, μετά από εξέταση των αρμοδιοτήτων των εμπλεκομένων φορέων, δηλαδή του κράτους σημαίας, της Επιτροπής και των πλοιοκτητών, καταλήγει στη διαπίστωση ότι η Επιτροπή δεν εμπλέκεται και, κατά συνέπεια, δεν έχει καμία αρμοδιότητα να παρέμβει σε περίπτωση κατάσχεσης των αλιευτικών σκαφών σε μία τέτοια περίπτωση.

Ωστόσο, η Τυνησία, λόγω της γεωγραφικής θέσης της και των εν δυνάμει θαλάσσιων και οικονομικών πόρων της, θα μπορούσε να είναι μία από τις λίγες χώρες της Μεσογείου Θαλάσσης, οι οποίες εν δυνάμει θα μπορούσαν να ενδιαφέρονται για μία διμερή συμφωνία με την Κοινότητα. Η Κοινότητα είναι έτοιμη να εξερευνήσει με τις αρχές της Τυνησίας τις πιθανές εν δυνάμει εξελίξεις όσον αφορά την διμερή συνεργασία στον τομέα της αλιείας. Ταυτόχρονα, ενδιαφέρεται να διευρύνει τη συνεργασία στον τομέα της αλιείας στη Μεσόγειο Θάλασσα. Σχετικά με το θέμα αυτό, συνεργάζεται με την κυβέρνηση της Τυνησίας με στόχο τη μεταρρύθμιση και αναπροσαρμογή της Γενικής Επιτροπής Αλιείας για τη Μεσόγειο (GFCM), η οποία είναι η μοναδική περιφερειακή οργάνωση στη Μεσόγειο που θα μπορούσε να εργαστεί για την καθιέρωση ενός πολυμερούς πλαισίου στον τομέα της διαχείρισης των αλιευτικών πόρων στην περιοχή αυτή και να συμβάλει στην ενίσχυση της διεθνούς συνεργασίας μεταξύ των χωρών της λεκάνης της Μεσογείου.

(1) SEC(2000)1943.